Nariadenie Komisie (EHS) č. 1030/86
z 8. apríla 1986
o zaradení tovaru do podpoložky 73.40 B Spoločného colného sadzobníka
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 97/69 zo 16. januára 1969 o opatreniach, ktoré treba prijať na jednotné uplatňovanie nomenklatúry Spoločného colného sadzobníka [1], naposledy zmenené a doplnené nariadením (EHS) č. 2055/84 [2], a najmä na jeho článok 3,
keďže, s cieľom zabezpečiť jednotné uplatňovanie nomenklatúry Spoločného colného sadzobníka, sa musí ustanoviť klasifikácia prívesku na kľúče, ktorý pozostáva z poniklovanej oceľovej retiazky dlhej 3 cm, na ktorej jednom konci sa nachádza krúžok z rovnakého kovu, s uzatváracím systémom, a na druhom malé ochranné puzdro z umelej hmoty (približne 5 × 2,5 cm), ktoré obsahuje miniatúrny adresár s reklamnou potlačou na obale;
keďže Spoločný colný sadzobník pripojený k nariadeniu Rady (EHS) č. 950/6 [3], naposledy zmenenému a doplnenému nariadením (EHS) č. 3679/85, [4], zaraďuje do položky 73.40 ostatné výrobky zo železa alebo ocele a do položky 48.18, medzi inými, záznamníky, zošity, poznámkové bloky, bloky potvrdeniek, poriadače a diáre; keďže tieto položky sa môžu zohľadňovať pri klasifikácii uvedených tovarov;
keďže prívesok na kľúče je zloženým výrobkom; keďže adresár je príliš malý na praktické použitie; keďže krúžok a retiazka z poniklovanej ocele charakterizujú tento výrobok z hľadiska jeho bežného využitia v zmysle všeobecných pravidiel č. 3 písm. b) výkladu klasifikácie Spoločného colného sadzobníku; keďže tento prívesok na kľúče by sa preto mal zaradiť do podpoložky 73.40 B;
keďže opatrenia stanovené v tomto nariadení sú v súlade so stanoviskom Výboru pre nomenklatúru Spoločného colného sadzobníka,
PRIJALA TOTO NARIADENIE:
Článok 1
Prívesok na kľúče, ktorý pozostáva z poniklovanej oceľovej retiazky dlhej 3 cm, na ktorej jednom konci sa nachádza krúžok z rovnakého kovu, s uzatváracím systémom, a na druhom malé ochranné puzdro z umelej hmoty (približne 5 x 2,5 cm), ktoré obsahuje miniatúrny adresár s reklamnou potlačou na obale, sa zaraďuje do podpoložky Spoločného colného sadzobníka:
73.40 Ostatné výrobky zo železa a ocele:
B. Ostatné.
Článok 2
Toto nariadenie nadobúda účinnosť dvadsiaty prvý deň od jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 8. apríla 1986